BOSNA I HERCEGOVINA

REPUBLIKA SRPSKA 

OSNOVNI SUD U BIJELJINI 

Broj: 80 0 I 077771 16 I 

Bijeljina, 01.11.2022. godine

OSNOVNI SUD U BIJELJINI, po sudiji Željka Vakičić, u izvršnom postupku tražioca izvršenja Pavlović International Bank A.D.Slobomir, Bijeljina, protiv izvršenika Ljubiša Pejić i dr, radi izvršenja, v. sp. 43.003,05 KM, donio je dana 31.10.2022.godine sljedeći:

Z A K LJ U Č A K
- o drugom  ročištu za prodaju nepokretnosti -

Određuje se drugo  ročište za javnu prodaju nekretnina upisanih u:

zk.ul.br. 1690 i 2864 k.o. Velika Obarska, koje čine pravnu cjelinu   označene kao  k.č.br. 2223/0 i k.č.br. 2223/0 E1, suvlasnik 5/6 Pejić Ljubiša i 1/6 Simić Stanojka zastupana po Pejić Ljubiši kao privremenom zastupniku u zk.ul.br. 2864 k.o. Velika Obarska, a u zk.ul.br. 1690 k.o. Velika Obarska 31495/36594 Pejić Ljubiša i  5099/ 36594 Simić Stanojka zastupana po Pejić Ljubiši kao privremenom zastupniku.

Napominjemo da je prema nalazu vještaka geometra i utvrđenom stanju od strane vještaka na licu mjesta utvrđeno da je stambena zgrada pov 74 m2 dograđena u odnosu na objekat iz zk i katastarske evidencije te je uz pomoćnu zgradu pov 60 m2 i pomoćnu zgradu pov 51 m2 dograđen pomoćni objekat , pomoćna zgrada pov 21 m2 postoji na licu mjesta, pomoćna zgrada pov 11 m2 je porušena, a pomoćna zgrada pov 36 m2 je novosagrađena i nije evidentirana u zvaničnoj evidenciji.

Prodaja će se obaviti putem usmenog i javnog nadmetanja u zgradi ovog Suda, kancelarija br. 44. na dan 13.12.2022. godine u  08,30 časova.

1.Konstatuje se da je tržišna vrijednost nekretnine iz tačke I. ovog Zakljčka, utvrđena u iznosu od 160.323,40 KM.

Zainteresovana lica za kupovinu nepokretnosti iz tačke 1. ovog Zaključka, mogu razgledati svakog radnog dana, počev od 06.12.2022.do 12.12.2022.godine, u vremenu od 10.00 do 12.00 časova. Ako izvršenik ili drugo lice ometa razgledanje nepokretnosti Sud će na zahtjev stranke, koji se može podnijeti 8. dana prije datuma održavanja ročišta, donijeti zaključak kojim će na trošak tražioca izvršenja odrediti da se izvršenik i to lice udalje s nepokretnosti za vrijeme razgledanja. Zaključak o udaljavanju provodi sudski izvršilac, uz asistenciju policije.  

Na drugom  ročištu za prodaju nekretnine iz tač. I ovog Zaključka, ne mogu se prodati ispod 1/3 utvrđene vrijednosti.

Na javnoj prodaji mogu učestvovati sva fizička i pravna lica osim lica navedenih u  čl. 88 Zakona o izvršnom postupku ( Sl. glasnik RS br. 59/03 ), uz uvjet da prije ročišta za prodaju na ime osiguranja polože iznos od 1/10 od utvrđene vrijednosti nekretnine, s tim što ne može iznositi više od 10.000,oo KM.

Osiguranje se polaže na račun posebnih namjena – Depozitni račun osnovnih sudova broj  562-099-8130145898 NLB banka A.D. Banja Luka, vrsta prihoda 223171, opština 005, budžetska organizacija 1067001, s pozivom na broj spisa. Dokaz o uplati predujmljenih sredstava, uz oznaku broja spisa, priložiti sudu najkasnije prije početka zakazanog ročišta.Tražilac izvršenja po čijem prijedlogu je određeno izvršenje, nije dužan dati osiguranje kao i nosioci prava upisanih u zemljišnoj knjizi koja prestaju prodajom nepokretnosti, ako njihova potraživanje dostižu iznos osiguranja.

Kupac najvišom ponudom plaća ukupnu prodajnu cijenu umanjenu za položeno osiguranje, koju je dužan uplatiti na depozitni račun Osnovnog suda u Bijeljini u roku od 30 dana nakon održane javne prodaje. Kupac je dužan platiti porez na promet nekretnina i taksu u vezi sa prodajom, ukoliko se stranke drugačije ne dogovore.

Ponuđačima čija ponuda nije prihvaćena, osim za tri najpovoljnija ponuđača, vratit će se osiguranje odmah nakon zaključenja javnog nadmetanja. U slučaju da sva tri najpovoljnija ponuđača ne ispune svoje obaveze, sud će oglasiti da ročište nije uspjelo i zakazati novu prodaju. Iz položenog osiguranja namiriti će se troškovi nove prodaje.

Sud će obustaviti izvršni postupak ukoliko se nepokretnost ne može prodati ni na drugom ročištu. Obustava izvršnog postupka ne sprečava pokretanje novog izvršnog postupka, radi naplate tog potraživanja na istoj nepokretnosti. 

Ovaj zaključak objaviti će se na sudskoj oglasnoj tabli i WEB stranici Suda. Stranka može o svom trošku objaviti zaključak o prodaji u sredstvima javnog informisanja, odnosno da o zaključku obavijesti lica koja se bave posredovanjem u prodaji nepokretnosti.

Stranke se mogu sporazumjeti da se prodaja navedene nekretnine izvrši i neposrednom ogodbom do otvaranja ročišta za javno nadmetanje.

 Pouka o pravnom lijeku: 

Protiv ovog zaključka nije dopušten pravni lijek.

Sudija 

Željka Vakičić 

